**Referat frå møte i FAU ved Vinjar skule.**

Tysdag 31.08.2021

Til stades: Judith S.Litlehamar (leiar), Miriam L.Nordmark, Elisabeth Hjellestad, Ragnhild Sagsveen, Ola Tjøstheim, Kurt Berekvam, Hans Olav Brustveit, Lars Vaage, Kristin A. Aarhus, Tormod Hoftun, Anette Goa Bråtveit, Elin T.Sørestad (frå det gamle FAU), Laila Røkenes (rektor), Kjersti Moe(skrivar).

Fråfall: Lena T.Steine og Runar Vold

Sak 1 2021/2022

Konstituering av FAU:

Nestleiar: Elisabeth Hjellestad

Skrivar: Kjersti Moe

Kasserar: Hans Olav Brustveit

Medlem til SU: Tormod Hoftun

Sak 2 2021/2022

Rektor presenterte seg for FAU. Vinjar skule fekk ny rektor august 2021. Ho har merka seg at ho er komen til ein vel bemidla skule. Ho har blitt tatt godt imot, og gav seg sjølv 100 dagar på å bli kjend med skulen, organisering osv. Oppstarten av skulen i haust hadde gått fint, og dei har dei ressursane som trengs.

Sak 3 2021/2022

Uteområde:

Ny trampoline er på plass. Nye sykkelstativ er det behov for, og desse skal vera i bestilling. Desse ventar ein endå på. Konstituert rektor, Øyvind Valen, skulle bestille desse. Det er usikkert om dette er gjort / kor langt dei er kome i prosessen. Rektor vil sjekke ut dette nærare.

Spørsmålet vidare er kva meir FAU kan gjera og kva rolle ein skal ha? Det er midlar å søkja på til tiltak for å oppgradera skuleplassen. Forslag som vart nemnt: klatrestativ, lause leiker (som det er ein del slitasje på), sparkesyklar, ballnett m.m. Det vart konkludert med at tiltak bør vera i samarbeid med behov og ønskje som personale og elevar ved skulen melder. SU lagar ei prioritert liste ilag med elevane (elevrådet).

Sak 4 2021/2022

Trafikktryggleik:

FAU vil minna om: At ein ikkje køyrer bil inn på skulen sitt område, men nyttar P-plassen. At ein ryggar bilen på plass på P-plassen, og at ein har fokus på at det er barn som kryssar vegen nær skulen. Minner om at det er viktig at både barn og vaksne nyttar sykkelhjelm og refleksvest/refleks.

Statens Vegvesen har hatt synfaring langs skulevegen i vår. På bakgrunn av dette, og elevtal, ser dei ikkje behov for å setja inn ytterlegare trafikksikringstiltak langs skulevegen.

Sak 5 2021/2022

Buss - nokre av elevane tar rutebuss, og ikkje skulebuss. Denne bussen er ikkje på skuleplassen når skulen er ferdig, noko som fører til ei ventetid for elevane. Skulen har kontakta Kolumbus med saka, skal FAU også ta kontakt?

FAU undersøker nærare om tidspunkt og kor lenge det er snakk om at elevane må vente med bussvakter og Kolumbus. Kan elevane vente inne, eller kan dei risikere å bli køyrt frå?

Sak 6 2021/2022

Aktivitetskveld for mellomtrinnet.

Det har tidlegare blitt arrangert aktivitetskveldar for elevane på mellomtrinnet: 6-7 fredagskveldar. Ansvarleg for arrangementet har vore foreldre på mellomtrinnet (6 vaksne: 2 stk. frå kvar klasse). Kasserar i FAU har sett opp liste over ansvarlege. Ein har tatt litt betaling/inngangsbillett (ca. 30 kr) Aktivitetane har gått føre seg i gymsalen, og det har vore luftgeværskyting i garderoben. Elles enkel matservering og loddtrekning på inngangsbilletten. FAU har eit skåp på scenen i gymsalen. Her er det spel, bordtennis-racketar m.m.

Pga. Koronasituasjonen har ikkje desse aktivitetskveldane blitt arrangert på ei god stund. Spørsmålet er om ein nå skal ta aktiviteten opp igjen? Det vart konkludert med at dette spørsmålet tar foreldrerepresentantane på mellomtrinnet med seg vidare til foreldremøte i haust.

Sak 7 2021/2022

Det er kome innspel om at elevane har ulike tidspunkt for lunsj gjennom veka - kan dette vere ei utfordring? Rektor kunne informere om at tidspunktet for lunsj i småskulen var ca. 10 min. seinare på onsdagar og fredagar. Rektor kjenner ikkje til om dette er ei utfordring. Foreldrerepresentantane tar dette med seg til foreldremøte i haust. Kontaktlærar har meir oversikt over korleis lunsjtidene blir organisert/praktisert i kvar enkelt klasse.

Sak 7 2021/2022  
Eventuelt

* Det er kome reaksjonar frå fleire foreldre i 1.kl. på at elevar blir henta på skulen i SFO-tida for å delta på eit arrangement: «Førsteklasses» i kyrkja. Rektor var ikkje kjend med dette. Skulen har ikkje lov til å drive forkynning eller samarbeide med trussamfunn om forkynning. Denne invitasjonen er i ei gråsone. Det vart konkludert med at FAU sender ei oppmoding til kyrkja om å velje andre tidspunkt, etter skule/SFO-tid til arrangementa sine. Det vart diskutert kva skulen kan samarbeide om/med og informere om. Skulane er oppfordra til samarbeid med lag og organisasjonar, så ranselpost osv. går fint. Med unntak av eigne reglar angåande trussamfunn.
* Bursdagar: FAU minner om norma her, og oppfordrar alle til å følgje desse for å sikre at ingen blir ståande att som «den eine»: Ein bør invitere heile klassen, eller berre alle jentene / alle gutane i klassen.
* Personalressurs i klassane. Det er ekstra personalressurs i klassen på småtrinnet; «tidleg innsats». Denne ressursen forsvinn på mellomtrinnet, om ein ikkje har dokumentert/innmeldt behov for ekstra ressursar i klassen. I følgje rektor er det tilstrekkeleg med ressursar i klassane på Vinjar skule, etter behovet. Eventuelt behov for ekstra ressurs må tas opp internt / diskuterast med klassestyrar / rektor. På spørsmål om det er sosiallærar på Vinjar skule for tida, var rektor usikker på om nokon i personalet har denne rolla tildelt. Det skal sjekkast nærare.
* Leksefri skule:

Det vart ein diskusjon rundt dette, med plussar og minus. Dette har også vore diskutert i FAU tidlegare, utan at det har kome nokon konklusjon her. Temaet skal igjen takast med til foreldremøta i haust for diskusjon. Om ein skal endre praksis angåande lekser er det FAU som må ta initiativ til dette. Det vart foreslått at ein bør sjå nærare på forskingsresultat på temaet og kartlegge skulen sine tankar om intensjonen og målet med lekser på skulen.

Neste møte:

Onsdag 3.november. Kl. 19.00